CELEX: 32011R0528
Language: fi
Date: 2011-05-30 00:00:00
Title: Komission täytäntöönpanoasetus (EU) N:o 528/2011, annettu 30 päivänä toukokuuta 2011 , Trichoderma reesei (ATCC PTA 5588) -organismin tuottaman endo-1,4-β-ksylanaasin hyväksymisestä vieroitettujen porsaiden ja lihasikojen rehun lisäaineeksi (hyväksynnän haltija Danisco Animal Nutrition)  ETA:n kannalta merkityksellinen teksti

31.5.2011   
            
            
               FI
            
            
               Euroopan unionin virallinen lehti
            
            
               L 143/10
            
         KOMISSION TÄYTÄNTÖÖNPANOASETUS (EU) N:o 528/2011,
   annettu 30 päivänä toukokuuta 2011,
   
      Trichoderma reesei (ATCC PTA 5588) -organismin tuottaman endo-1,4-β-ksylanaasin hyväksymisestä vieroitettujen porsaiden ja lihasikojen rehun lisäaineeksi (hyväksynnän haltija Danisco Animal Nutrition)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty Trichoderma reesei (ATCC PTA 5588) -organismin tuottaman endo-1,4-β-ksylanaasin (EC 3.2.1.8) hyväksyntää koskeva hakemus. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Trichoderma reesei (ATCC PTA 5588) -organismin tuottaman endo-1,4-β-ksylanaasin (EC 3.2.1.8) hyväksymistä vieroitettujen porsaiden ja lihasikojen rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Kyseisen valmisteen käyttö hyväksyttiin kymmeneksi vuodeksi broilerien, munivien kanojen, ankkojen ja lihakalkkunoiden ruokinnassa komission asetuksella (EY) N:o 9/2010 (2).
            
         
               (5)
            
            
               On toimitettu uusia tietoja, jotka tukevat hakemusta Trichoderma reesei -organismin (ATCC PTA 5588) tuottaman endo-1,4-β-ksylanaasin (EC 3.2.1.8) hyväksymiseksi vieroitettujen porsaiden ja lihasikojen ruokinnassa. Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 1 päivänä helmikuuta 2011 antamassaan lausunnossa (3), että Trichoderma reesei -organismin (ATCC 5588) tuottamalla endo-1,4-β-ksylanaasilla (EC 3.2.1.8) ei ehdotetuissa käyttöolosuhteissa ole haitallista vaikutusta eläinten tai ihmisten terveyteen tai ympäristöön ja että sen käyttö voi parantaa eläinjalostukseen liittyvää tuotantokykyä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Se myös vahvisti asetuksella (EY) N:o 1831/2003 perustetun, rehun lisäaineita käsittelevän vertailulaboratorion toimittaman raportin analyysimenetelmästä, jolla kyseinen lisäaine määritetään rehusta.
            
         
               (6)
            
            
               
                  Trichoderma reesei -organismin (ATCC 5588) tuottaman endo-1,4-β-ksylanaasin (EC 3.2.1.8) arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Näin ollen kyseisen valmisteen käyttö tämän asetuksen liitteessä esitetyn mukaisesti olisi hyväksyttävä.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva, liitteessä mainittu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä toukokuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  EUVL L 3, 7.1.2010, s. 10.
   
      (3)  The EFSA Journal 2011, 9(2): 2008.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet
                  
               
            
                  4a11
               
               
                  Danisco Animal Nutrition
               
               
                  Endo-1,4-β-ksylanaasi
                  EC 3.2.1.8
               
               
                  
                               
                           
                           
                              
                                 Lisäaineen koostumus
                              
                              Endo-β-1,4-ksylanaasi (EC 3.2.1.8)
                              jota tuottaa Trichoderma reesei (ATCC PTA 5588); endo-1,4-β-ksylanaasin vähimmäisaktiivisuus: 40 000 U (1)/g
                           
                        
                               
                           
                           
                              
                                 Tehoaineen kuvaus
                              
                              
                                 Trichoderma reesei (ATCC PTA 5588) -organismin tuottama endo-1,4-β-ksylanaasi (EC 3.2.1.8)
                           
                        
                               
                           
                           
                              
                                 Analyysimenetelmä
                                  (2)
                              
                              kolorimetrinen menetelmä, joka mittaa vesiliukoista väriainetta, jota endo-1,4-β-ksylanaasi vapauttaa atsuriiniin ristisidotuista vehnän arabinoksylaaniaineista
                           
                        
               
                  (Vieroite-tut) porsaat ja lihasiat
               
               
                   
               
               
                  2 000 U
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Käytetään rehuissa, joissa on paljon tärkkelystä ja muita polysakkarideja
                           
                        
                              3.
                           
                           
                              (Vieroitetuille) porsaille 35 kg:aan asti.
                           
                        
               
                  20. kesäkuuta 2021
               
            
         (1)  1 U on entsyymimäärä, joka vapauttaa ristisidoksisesta kaura–speltti-arabinoksylaanisubstraatista yhdessä minuutissa 0,5 μmol pelkistävää sokeria (ilmaistuna ksyloosiekvivalentteina) (pH 5,3 ja lämpötila 50 °C).
      
         (2)  Yksityiskohtaisia tietoja analyysimenetelmistä seuraavassa vertailulaboratorion osoitteessa: http://irmm.jrc.ec.europa.eu/EURLs/EURL_feed_additives/Pages/index.aspx.